U

KUBA lo ugama lingase zantsi umiselwe ukuba ngu Mteteleli we Marike

Oncedisayo, enikwe ne gunya loku tengisa zonke intlobo zembahla
ehambayo nezinqwelo kulo msito wase Qonce. Ngoko ke ucela abahlobo bake

abantsundu ukuba bazi zise kuye impahla zabo abatengisele Uyakuhlala
esenza ngako konke ukuba abafumanisele elona xabiso lipezulu lase markeni.
Xa impahla ingatengwanga akusokubizwa nto, xa itengiweyo imali yayo ifu-
maneka kwasemva kwe fandesi. Ngoko ke yiza, xelela nezihlobo zako ukuba
zizise mhlaumbi zitumele inkabi, nemazi, namatole, namahashe, negusha, ne
hangu, yonke into e Qonce ku

Umteteli Marike Oncedisayo.

Oyakuku nika nelona cebo lipilileyo lokutengisa ngokutya kwako nge-
xabiso elipezulu le Marike.

MAMFENGU! MAMFENGU!

PAULANI OKU!

Lo ugama lingezantsi unika

Amaxabiso apezulu ngo Boya,

Zenkomo nempahla emfutshane,
Kwivenkile zake ezise

MBIZA, e Mtwaku nase Lu-
xwesweni kwa BLAYI

Into eyimpahla yevenkile itengiswa ngamaxabiso apantsi xa itengwa ngemali kuzo zonke ezindawo.

Kwakona kwivenkile yakwa Blayi utengisa IGUSHA ezi 600, NENKOMO ezi 50.

THOS. MORIARTY.

Blyth Station, Fingoland. 2tc

YEKA UKUSELA UTYWALA.

K

ODWA ke ukuba uyabusela, sela obungangxengiweyo obucocekileyo,
wobufumana ke kwa

O. DONIAN, Kwi Bala le Marike.

Yena akatengisi bumbi, ngobulunge kakulu.

Yizani nityebise amehlo enu kwi mpahla entsha
esandu’kufika kwa PASCOE!

ITYALI EZINTLE (ezifanele abatshakazi).

IPRINTI ezikanyayo, ezimdaka, nezi mfusa ziqala kwi 3d. nge yadi.

IHEMPE, I LINZI, NE MATRASI, eziqala kwi 3d nge yadi.

OMATRASI ABASETYENZIWEYO, ne Keleko iyadi ezi 5 nge sheleni enye

ITYALI ZOBOYA, inani ziqala kwi 2/6, ezimyama ziqala ku 2/3

Ofani ngofani bento yokunxitywa ezifanelekele uku- tshintsha.

Ingubo zomtshato esezenziwe, enokwenzelwa ofunayo ngexesha elifutshane.

Iseteni (silika) ezimhlope eziqala kwi 10d nge yadi.

Isetina ezimabala ziqala kwi 7d nge yadi.

I-Alpaka ezimhlope, intyantyambo zomtshato, kunye nezi- gubungelo.

Iqiya zase France (French Merino) ezimnyama nezi maba- la.

Unonelelo olukulu luyenzelwa abantu abazakutshata.

Ingubo zamanene, Ihempe, ihempe Zangapantsi ikawusi, amaqina njalo, njalo.

Isuti zamanene eziluhlaza inani ziqala kwi 21/ isuti ipela. Impahla yakwa PASCOE icina ilanga.

Paulani amagama ka PASCOE

AMADODA ati ngu SIGINGQI. ABAFAZI bati ngu SILINDI. UMTEKETSO ngu IFOLOKOCO.

J. E. L. KULLING,

New Street, E-Rini,

Igqira elinyanga ngemiti yelizwe.

L

ENDLU imiselwe ngokukodwa ukuba
ibe yeyo kusebenza nokunyanga nge-

miti embiwa kweli lizwe, enyanga zonke
izifo zamadoda neza Mankazana, nokuba
umntu simhla bumini nokuba sise gazini na-
Lemiciza yenziwa ngemiti yeli lizwe. No-
kuba umntu selelele ngendlu sisifo sokunga-
palazi iyasipilisa. Linokutumyelwa nge posi
xa umntu aliyalezileyo, litenjwe kakulu.

ANDREW GONTSHI,

Umteteleli ematyaleni,

Aloeville, Kei River,

*transkei.*

Mr. J. A. BRIDGE,

Igqira Lamazinyo,

No. 1, DOWNING STREET,

E QONCE.

YIYANI KWA

C. A. JAY & CO.,

E QONCE,

XA SUKUBA NIFUNA— Izikonkwane—Into Zokusebenza Imela ne Folokwe

Ikoyi—Ikomityi ne Pleti

I Lampi

Impahla Yendlu Yonke, njalo njalo

Kukwako imisesane Y0KUTSHATA YE GOLIDE, neye NGEJI ETSHIPU.

Udaba

Olumnandi.

K

ULUVUYO kuti ikwazisa
izihlobo zetu okokuba Im-

pahla yetu esandukuvela Pesheya
kolwandle ifikile, nokokuba kanjalo
ezimpahla zikankanywayo ngase-
zantsi apa sizi tengisa ngamaxabiso
ayakubalungela bonke, nangona
imali inje ukuswelika kwayo.

Lempahla ilandelayo itengiswa
ngeminqopiso ekufuneka ke ngoko
ukuba uyatenge ingekatengiswa.

Izihlangu zamanenekazi—

I patuloni entsha ngexabiso elipantsi.

Izihlangu zamadoda—Zi-

qala kwi 5/6 zizibini.

Ezamadoda, ne zamanka-
zana izihlangu ezinge nayitende
(slippers).

Ikeleko emhlope etambileyo,
iyada ziba 12 nge 2/lld.

Ikwiliti ezinamabala ze 3/6

Ihempe zamadoda, zihleli zodwa,
kanti zomelele.

Iqiya zentloko ezizi Keshemiya
(onke amabala).

Amalapu Amhlope ekoyi (apindiwe
ububanzi) 1/ iyadi.

Ivelvete ezintle kunene ezinama-
bala nezimnyama.

lwaka lenqawa i “ GBD ” Briars,
njalo, njalo.

ZONKE amanani apulwe pakati.
Yiza kuzibonele kwangoku kuba aku-
bizwa nto ngokukangela.

Kwa

W.O. Carters. Co.

Kwinkundla ka Makeleni,

E-QONCE.

Amayeza Abantsundu.

B. G. LENNON & CO.,

*Abapitikezi Bamayeza,*

 E - m o n t i,

N

GOKU batengise zonke Intlobo, zine
zalatiso ezizaliskileyo zibhalwe nge

Sixosa kwisiqunyana ngasinye.

Anokufunyanwa ku Mr. P. H. Potter,
e.Jojosi emantloko e Tole, nakwa banye aba-
rwebi.

IYEZA LE PALO. Owona mciza we-
nene we Palo.

IYEZA LOKUNQUMLA, nkuxaxaza no-
ku hlanza.

AMAFUTA EZILONDA.

INC1NDI YOKUPILISA AMAZINYO.
I-PILLS (Amaguqana) zenyongo.
AMATONTSI AMEHLO ABULALAYO.
I TURLINGTON yoku sikwa nokuxuzuka
nezinye izinto ezinjalo.

IYEZA lika LENNON LOKOHLOKO-
HLO.

IYEZA lika Stretch Lokuhlikihla isifo
samatambo (Rheumatism) nezinye esibu
njalo, namanye ke.

Iveki.

Kuko inkasana paya kwa Brownlee Station engu Layiza ebeleke amawele anga- makwenkwe omabini. Elinye ngum Lungu elinye ngum Xhosa. Akuko mposiso nanta- ndabuzo ngalonto.

Idindala lalapa e Qonce elingu Mulroy lihlanganyelwe ngama Xhosa amatatu ebu- suku alintila kunene. Lite lakulilisa umlozi aliyeka abaleka.

Umlungwana wase Rini ongu Charles Fowlds utene nqwakanqwa nenkunzi ye ontyi yaseyimkumbula, wabaleka: Ute xa atijike egumbini lendlu yamti nqaku ngebamba elu- teteni yahlala naye wahla wancedwa ngaba- ntu.

U John Mbombo wapesheya kom Tata ugwazwe ngu Mpondo ka Nqwiliso wafa ese- ndlwini ka Bokileni unyana ka Nqwiliso. Lowo Mpondo wadliwa amashumi amabini enkomo. Bebe xabene emqombotini.

1 Palamente yase Ngilani idibana nge 5 August seyi ngu Lord Salisbuay ipakati le Nkosazana.

Umhlontlo usamana ukubamba hamba kwisituba esipakati kwela Besutu nelama Mpondo. Uyazingelwa yinapi ka Rulu- mente.

Udaba olwaka lwavakala lokuba u Philip Charles (ngumntu omnyama noko litshoyo lona igama) nnobhala ka Nqwiliso ubhadiwe ngama Mpondo, kubonakala ukuba aluyo nene kuba amapepa elozwe okugqibela eza nezokuba ebeko kwi ntlanganiso yama Mpo- ndo ka Nqwiliso ne Mantyi.

U Mr. E. Palmer wase Dikeni owayebhale ngo April inteto egxekeza ne nyelisa isimilo sika Rev. Dr Stewart inkulu yase Lovedale namhla ubhalele kwipepa lase Bhayi nelase Bini inteto yokuxoliaa ati kuyo, yonke lonto wayeyiteta ayinasiaeko wayexoka makaxo- lelwe ngu Gqira.

Abaxhasi be *Mvo Zabantsundu* baya kunjuzwa ukuba ikwota yabantu abaninzi ipe- le ngo June ogqitileyo. Lixeshake eli itunye- Iwe imali. Esi sikumbuzo sibhekiswa nakwabo banga Magosa *Emvo* kwindawo ngendawo. Kufuneka imnyelwe nge Post Office Orders imali, indawo ezingonayo nge Stamps zepeni, nezimbini, neze tiki. Azifunwa kakulu eze halufa. Yonke imali ingena ngo J. Tengo Jabavu, Office of *Imvo Zabantsundu,* King William’sTown.

Imali yoku ncedisa indlekozika Rev. J. D. Don ivaliwe ngoku, iyonke ndawonye ne vela e Scotland yi £914,11, 2.

Iranuga ebelihamba nentsapo yalo e Jan- senville lihlelwe yingozi embi. Bacole inya. ma yomvundla bayosa kanti igcwayelwe ityefu ngum lungu walo fama etiyele impu- ngutye. Abe ngama ngxashi ngxashi kwa- yoko, kwanceda lowo mlungu ngomciza kwafa umntwana wamnye kupela.

U Rev. T. W. Green wase Lukalweni lwe Nyanga uye o Mtata kupata isikolo sododana Iwase Tshatshi kona.

U Mr. William Croker ubanjwe sele kwela Bahlambeli kutiwa ube inqwelo ne mali enga *£25,* e Dayimani.

E Labrador sekufe abantu abangama waka angamashumi amahlanu yindlala. Abahleliyo sebepile kukutya izidumbu zaba- fileyo.

Kuluvuyo olukulu ukuva ukuba u Mr- Hughes wase Batenjini wenze imigudu emi. kulu yokufaka into eninzi yamagama ama- wetu encwadini yaba voti.

Eluviweni lwase Ngilani kwihlelo la ma Wesile kungene ikulu elinamashumi matatu anesitoba amadodana afuna ubufundisi. Ukungena kwe nani elingako kudala kwa- gqityelwayo.

Imfundo yamankazana. E America ama- nkazana angama gqweta ngamashumi ama- bini ananye, ishumi elinesitoba kuwo ngama gqweta e Jaji. Angama gqira akwamaninzi. Nashiywa !

U Mahaw wangase Cawa ebekwele enqweleni elayishe inkuni nabanye. Ku. beko umti ecaleni lendlela omasebe ayonga. meleyo indlela Ite xa ingena pantsi ktvalo mti inqwelo baqikileka ngemihlana abanye ukupepa, u Mahaw yena walityhala ngo. nyawo isebe, nte esawuxomile njalo umlenze kwafika elinye isebe lampenula waya kuwa pambi kwevili yasemva, yakwela yamtyum- sa isifuba nengalo waqauka kwa oko.

Ingqakaqa e Mqanduli nase kungeneni kom Tata elwandle. ingene ngamandla. Ngamakulu, mabini imizi eseliko kuyo. Isa- ndukubonokala e Mtata ihle isicaka esiyi- ndoda sakwa mfundisi uRev. R. Jenkin.

Kuvakala ukuba u Rev. Conon Waters, unyana ka Manzi ose St. Albans, Egoso, uzakutabata indawo ka Rev. T. Green Eluka- lweni lwe Nyanga—Engcobo.

Ubugebenga—Amadoda amane agaleleke efameni ka Mr. Butler ngase Bhayi ngo- ngcwalazi akabi sadenda ukungena endlini amtyala ngezifuba umlungukazi emi omnya- ngo. Afika indoda ilele e Sofini, enye ya- baniba ngo qoqoqo enye yayi xabela ngeze- mbe. Enye yatsala empini lali gqugqugqu idubula umfazi ne ntsapo, noko ayacana na- mnye. Bapume bahlaba umkosi abantwana bafika abancedi engekoselwa umninindlu, abaleka amabedengu lawo nanamhla !

Entetweni ayenze e Ngilani u Mr. Sprigg nte apa e Koloni akuko qela labantu linom- nqweno wokuzahlukanisa ne Ngilani.

Ngobusuku bom Vulo lo ngqitileyo pambi kwe ntsimbi yesibhozo ledolopu itexonxo- sholo yapitizela kukulila kwe ntsimbi nama- xilongo, kanti kutsha ivenkile ka Mr. Tanner. Yatsha yati nqu yonke impahla.

Amabanga Emfundo (Government Stan, dards) ngoku ekuza kuviwa kuwo ngu Bahloli-Zikolo matandatu. Olipumeleleyo elesitandatu wonikwa ipepa lesiqiniselo ngu Mhloli esibonakalisa oko, lonto ixela into eliyakuba yiyo elo banga.

Ukusa.—Kuko umntu ose Bhayi ongene enxamlekweni nase ndlekweni yoku tenga ipepa no mvilopu nezitampo zepeni ezimbini. Ngapezu kwe mvilopu ubhale igama lomnini *Mvo,* entla kwalo wabhala “ Leader,” wayi- tumela kuti. Kanti lento ayitandele epepeni yile bulukwana yamaqaba. Usile !

U Mr. F. Howe-Ely Umhloli-Zikolo ngom Vulo ubesiva esase Wesile isikolo apa e Qonce esipetwe ngu Miss Pamla. Sime ngoluhlobo—St. IV, *2 ;* St. III, 2 ; St. II, 6; St. i, 2; below St, 16. Iqela elifike mva livalelwe pandle. Upina Bishopu ontsundu wase Rini J. J. J. Grahams Town.

Imali yepepa mayifike msan’ukudukisa:

 Isala kutyelwa sibona ngomopu.”

NGOLWESI-TATU, AUGUST 4,1886.

SHICILELA kwela namhla ipepa in- gxoxo ebiko e-Bayi nge *Mvo.* Asisoku zipinda inteto ezenziwe kuyo. woba ngulowo nalowo azi- fundele ngokwake. Sifuna kodwa ukwalata umzekelo owenziwe li Bayi ukuba mhle nokuba mkulu kwawo. Uhlab’ ekangele u Slwangangubo ukuti amawetu *zindwe- keshi* ezingena zenzo. Ngati i Bayi lifuna ukuzihlamba kwelo gama. Nantso ke imizamo yokuxasa ama-

pepa endaba esi soloko si lilisela ngayo. Kwala ntonina kusa kwe- nziwa kwindawo ezisezinabaxhasi intlanganiso nengxoxo nekomiti ezinjengale? Kuko abamkeli aba- dala belipepa esinga zange sibeve bewuvula umlomo beshumayela *Imvo,* bafumane bazi ngqukunye- mbe, amadikidiki angaxeli nto; asazi nokuba ngontamnani nokuba ngo kala, nokuba kudalwa kwabo na yi Nkosi. Kungati bete bonke abamkeli be lipepa kwindawo aba- kuzo benza intlanganiso ezinje akungebiko bu ngcotshongcotsho ekuwuqubeni umsebenzi wepepa. Inkoliso yale mpi eti malandiswe ipepa ngaba ngayi roliyo nemali noko balindele ukuba malandiswe. I-Bayi alisoze liyeke ukuwukokela umzi ontsundu entweni zonke zoku- hambela pambili. Bati abantu bangapandle ukuteta lempi isezi- dolopini yecitakeleyo engasena buntu. Kutsho abantu ababuntu busemazwini omlomo qa, kuyo yonke into yokuhambela pambili ekukanyeni nengelilo ipepa lo- hlanga. Ukuba amawetu ebezidla ngobuntu bawo ngebonakala ngo- kuxasa amapepa aliliso nomlomo womzi ontsundu. Siyakubeka in- dlebe ke sive, sibone efika amagama amatsha kunye nemali zawo zoku- xasa ipepa. Umhlaba ngoku umciwa ngeqinga lamapepa. Gcinani.

Abantsundu KWEZI veki kumane nomhlaba. ukubonakala kwi mihlati yezaziso isaziso esikulu sika Rulumente. Kuko imihlaba ebingasa rolelwa rafu kwisikolo sase Ncemera, nakwesa- kwa Lose pantsi kwa mahlati, e Mkangiso, e Balasi, ku Gquma- hashe, kwi Ncera ka Masingata. Lemihlaba ke kwaziswa ukuba iyakuba yeka Rulumente kwakona bengayi lungiselelanga abaniniyo umhlaimbi abakuyo, ngapambi kokuba kupele inyanga ezintatu. Mawetu, gqutani indlebe ke. Li- xesha eli sizitshonisile inzipo kwi- ndawana esise nazo. Lemihlaba mayingade isipose, mayikululwe ibe lifa kwaletu. Kwela namhla isaziso esi sibonakala okokugqibela. Aba- mele lemimandla icalulweyo maba- vule amehlo benze amacebo okuba lemihlaba inga weli kwizandla ezim- hlope.

Impawana.

Sicelwa ukuba singenise lamanqaku:— Ndifakele lamazwan’ ambalwa, angentsha- balalo ekoyo kumzi kabawo. Iminyaka safika apa e Tanga isibhozo, yonke lemi- nyak anzima ngakuti soko sabako abantu abatshonileyo engcwabeni silapa nje Tanga yimipefumlo esixenxe. Ngoku mna ndiliyilo andizange ndiyive into enjengale nasembalini. Ndingavuya abalesi beli- pepa kebandi balisele ukuba kuti xa ku- nje kube kutenina manditshonele apo ngeli.—Jas. J. Madubela.

Umzi opesheya ko Mtata ufumene icam namhla. Unalesi wobona kumhlati we- zaziso nesika Mr. J. W. Tainton. into ka Mjacu ovule iOflsi yokutetelela ematyale­ni e Mtata nakwi Ofisi ezimele u Mtata. Lonyana ka Mjacu yindodana egqibileyo ukusazi isi Xhosa, kwanama siko nasema Xhoseni. Amawetu ayakufumana umhlobo kulowo mfana ka Mjacu njengo uba wayenjalo uyise. U Mr. Walker obe- ligqweta e Mtata umkile usinge e Kapa.

Kwingqungqutela yabafundisi bama- hlelo ngamahlelo eyayilapa e Qonce ngo- mhla we 8 July kute xa kuxoxwa nge- mfuneko yencwadi zesi Xhosa u Rev. Dr. Stewart wenza inteto eyomeleleyo eboni- sa ukuba eyona nto ifuneka kakulu nge- lixesha ngabaleseshi. Uyivumile inda­wo yokuba intlobontlobo zencwadi zesi Xhosa zifuneka zininzi, kodwa bona aba­ntu bokuzifunda abakabiko; watsho wali- nganisela ngezi zikoyo incwadi ukusetye- nziswa kwazo. .

Siti tina u Gqira uhlabe ekangele kulo- nteto yake. Yinto ehlala isikondlozisa kade leyo kuba lempi ifundileyo yeyona ingazika.taleleyo incwadi zakowayo nama- pepa endaba enteto yawo. Ngokukodwa umtinjana. Uti umntu esakwenda uve esiti “ ndiwelile ” ; kanti lamfundo adleka ngayo uyise ayisokubuye imncede nto kwafumana kwamoshwa imali.

Inteto esingayivisisanga kulongxoxo yeka Rev. E. Gedye wase Ngqushwa, ate kwesiya siqingata sake ngamakulukulu ahlal’ emkataza ngokubiza incwadi zesi Xhosa, ati esakubalatisa kwezintlobo zi­koyo bati kudala bezijikajika.

Ingqushwa *ke* betu asazi ukuba inga ibuye yayiyipina, kuba tina sayigqibela namapepa endaba iwativile. Kuko into enkulu yentlanganiso ekzutiwa yeyezikulu namadodana okukanya omhlaba wase Ngqushwa. Siva kutiwa amalungn alo- ntlanganiso angapezulu kwekulu. Kwelo kulu lonke

lentloko epambili ye Ngqushwa abantu ab-

funa amapepa endaba abayigqibile iminwe

yesokunene isandla sombhali wolupawana

Lencwadi ilandelayo siyitunyelwe ngomnye

wababhaleli :- King Wm's Town,

July, 14, 1886. - Nkosi - nditwale mnu-

2 IMVO ZABANTSUNDU (NATIVE OPINION). [AUGUST 4, 1886